स्कूल डायरेक्टर, चेयरमैन और प्रिंसिपल के खिलाफ केस दर्ज
भोगपुरके गांव डल्ला स्थित गुरु नानक मिशन पब्लिक स्कूल की मैनेजमेंट, डायरेक्टर बीएस सैनी, प्रिंसिपल बिक्रम सैनी और चेयरमैन गुरदविंदर सिंह के खिलाफ थाना करतारपुर में पर्चा दर्ज किया गया है। पर्चे में आईपीसी की धारा-188 और मोटर व्हीकल एक्ट की धारा-177 लगाई गई हैं। इसी स्कूल में पढ़ती छह साल की प्रभलीन कौर की 8 सितंबर को स्कूल की बस के नीचे आकर मौत हो गई थी।
पुलिस ने ड्राइवर हरप्रीत सिंह के खिलाफ केस दर्ज कर उसे पकड़ लिया था लेकिन मैनेजमेंट के खिलाफ कोई एक्शन नहीं लिया था। 26 नवंबर को बच्ची की फैमिली को इंसाफ दिलवाने के लिए पटेल चौक के पास स्कूल बस से गिर कर कुचले गए आरुष के पिता चंदन अरोड़ा एसएसपी से मिले थे। भोगपुर के गांव खान-के फतेहगढ़ के रहने वाले एसी मैकेनिक हरनेक सिंह ने शिकायत में कहा था कि उसकी बेटी प्रभलीन कौर की उक्त स्कूल की बस के नीचे आने से मौत हुई। मौत मैनेजमेंट की कोताही के कारण हुई।
प्रभलीन के परिवार वालों ने कार्रवाई बाबत डीसी से भी शिकायत की थी।
kas_Deva hin_Deva hin_Deva hin_Deva